

**2020. január 16.**

**A Sony bemutatja az új GP-VPT2BT vezeték nélküli távvezérlő markolatot**

**Sokoldalú és megbízható vezeték nélküli markolat a fejlettebb mobilitás és kreativitás érdekében**

A fényképezőgépek és kiegészítők bővülő kínálatához igazodva a Sony bejelentette új vezeték nélküli távvezérlő markolatát, a GP-VPT2BT-t. Az eszköz ideális választás számos, különböző típusú tartalom készítéséhez: vlogok készítésétől kezdve útiképek és videók rögzítésén át a mindennapos használatáig, a stabilitást és kényelmet ötvöző, por- és nedvességálló[[1]](#endnote-2), vezeték nélküli markolat minden helyzetben segíti a felhasználó munkáját.

A GP-VPT2BT kompatibilis a Sony legújabb digitális fényképezőgépeivel[[2]](#endnote-3), és egyszerűen csatlakoztatható a vezeték nélküli Bluetooth® technológia segítségével, így az alkotók könnyedén, kábelek vagy veszélyeztetett bemenetek nélkül végezhetik munkájukat. Az új markolat részét képezi egy hasznos billentő funkció, amely rugalmassá teszi a betekintési szögeket, valamint a felhasználók könnyedén válthatnak normál üzemmódról önműködő módra. Ezen felül a zökkenőmentes használat érdekében a markolat egy igazító tárcsával is rendelkezik, amit a különböző méretű és súlyú kamerákhoz igazítva szorosabbra vagy lazábbra lehet állítani. A markolaton megtalálható egy fordító gomb, egy jelzőlámpa és egy zárkapcsoló, valamint a felhasználók az alsó rész kiterjesztésével könnyedén háromlábú állvánnyá alakíthatják a markolatot, ami stabil, érintésmentes fotózást tesz lehetővé.

Az új, vezeték nélküli vezérlővel ellátott GP-VPT2BT markolat februártól lesz elérhető Európában.

A GP-VPT2BT markolatról szóló bemutató videó az alábbi linken elérhető:

<https://www.youtube.com/watch?v=A9hgc75uhWE>

**További információkért keresse:**

Dobos Anikó

Red Lemon Media

[dobos.aniko@redlemon.hu](mailto:dobos.aniko@redlemon.hu)

+36 20/425 7228

**A Sony Corporation-ról**

A Sony Corporation a jelenkor legfejlettebb technológiáin alapuló kreatív szórakoztató vállalata. A Sony célja, hogy videójátékai, zenei és mozifilmes tartalmai, elektronikai és félvezető termékei, valamint pénzügyi szolgáltatásai a kreativitás és a technológia segítségével érzelemmel töltsék meg a világot. További információkért látogasson el a http://www.sony.net/ weboldalra.

1. 100%-os por és nedvességellenállás nem garantált. [↑](#endnote-ref-2)
2. Kompatibilis az α9 II, az α9, az α7R IV, az α7R III, az α7 III, az α6600, az α6400, az α6100, az RX100 VII, és az RX0 II készülékekkel. A teljes kompatibilitáshoz folyamatos rendszerfrissítés szükséges. [↑](#endnote-ref-3)